**Datganiad Comisiynu Cyngor Caerdydd ynghylch System Brynu Ddynamig (SPD) ar gyfer Gofal Cartref a Gwasanaethau Cymorth Sesiynol yng Nghaerdydd i Oedolion**

**Mae'r datganiad hwn yn ymwneud â darpariaeth oedolion o fewn y trefniadau SPD** **cyfredol yn unig ac nid yw'n adlewyrchu darpariaeth bresennol i blant.**

Lansiwyd y SPD ar gyfer Gofal Cartref a Gwasanaethau Cymorth Sesiynol i Oedolion ym mis Awst 2014. Roedd y penderfyniad i weithredu'r SPD yn seiliedig ar ddiffyg adnoddau yn y farchnad bryd hynny ac nid oedd y Cytundeb Fframwaith presennol yn darparu maint y gofal sy'n ofynnol gan y Cyngor i gefnogi ei ddinasyddion yn eu cartrefi eu hunain. Ar ôl ystyriaeth gadarn canfuwyd bod SPD yn drefniant addas wrth symud ymlaen i fynd i'r afael â'r pryderon hyn wrth sicrhau bod dull teg a thryloyw yn cael ei gomisiynu ac y gellid cynnal marchnad agored.

Mae cyflwyno'r SPD wedi llwyddo i gynyddu nifer y darparwyr sy'n dymuno darparu gwasanaethau gofal cartref yng Nghaerdydd ac, o ganlyniad, mae dinasyddion Caerdydd bellach yn derbyn gwasanaethau amserol.

Fodd bynnag, o ystyried y cynnydd mewn diddordeb o ran cofrestru ar y SPD ynghyd â'r llwyddiant mewn strategaethau recriwtio ar gyfer darparwyr sy'n bodoli eisoes, ar hyn o bryd mae gormod o adnoddau yn y farchnad. Mae hyn yn arwain at **amgylchedd hynod gystadleuol** gyda chynaliadwyedd busnes unigol yn peri pryder i'r Cyngor ar gyfer darparwyr presennol a newydd i'r SPD.

Nid yw natur y trefniant SPD yn caniatáu i'r Cyngor atal neu oedi newydd-ddyfodiaid i'r farchnad.

Gan ystyried yr uchod, rydym yn cynghori darpar newydd-ddyfodiaid i'r farchnad i **ystyried yn gryf,** cyn gwneud cais i'r SPD, hyfywedd mynediad at y farchnad o ystyried y **potensial sylweddol ar gyfer pryderon cynaliadwyedd.**

Rydym yn gweithio'n agos gydag Arolygiaeth Gofal Cymru (AGC) i sicrhau bod darpar ddarparwyr yn ymwybodol o bwysau cyfredol y farchnad yn ardal Caerdydd cyn cofrestru.

Ar gyfer unrhyw ddarpar ymgeiswyr sydd angen rhagor o wybodaeth am bwysau'r farchnad cyn gwneud cais i'r SPD, neu i ofyn am gyfarfod i drafod y materion hyn, cysylltwch â'r Tîm Contractau a Datblygu Gwasanaethau yn: TimContractauDarparuGwasanaeth-GwasanaethauOedolion@caerdydd.gov.uk